**pagini de jurnal (7)**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te-am simţit mirosind a trădare

clocită

în mintea ta de o lună

chiar două

începuse să ploua

în sufragerie

mirosea tare

deşi channel stătea călare

pe tine la fel de posesiv

te-am simţit

şi lacrimile

te-am minţit că sunt din tavanul

pe care încercam deunăzi să-l cârpesc

să nu mai picure peste Busuioc

am tăcut şi am înghiţit chiar şi o bucată de lavabilă

uscată până mi-a venit ideea să dorm pe balcon

măcar să fiu mai aproape de moarte

dacă peste noapte nu voi mai putea să mai plâng